KOMMISSIONENS BESLUTNING af 19. juli 1996 om vejledende fordeling af strukturfondenes forpligtelsesbevillinger på de enkelte medlemsstater i perioden 1997 til 1999 vedrørende mål nr. 2 som fastsat i Rådets forordning (EØF) nr. 2052/88 (96/468/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 12, stk. 4, og

ud fra følgende betragtninger:

Ifølge artikel 12, stk. 4, første afsnit, i forordning (EØF) nr. 2052/88 fastsætter Kommissionen efter en gennemsigtig fremgangsmåde, hvordan strukturfondenes forpligtelsesbevillinger fordeles på de enkelte medlemsstater og på hvert af målene 1 til 4 og 5b, som hidtil under fuld hensyntagen til følgende objektive kriterier: de enkelte landes og regioners velstand, regionernes befolkningstal, og hvor forholdsvis alvorlige de strukturelle problemer er, herunder arbejdsløshedens omfang og, for så vidt angår de relevante mål, behovet for udvikling af landdistrikterne; der skal ske en passende vægtning af disse kriterier, når støtten skal tildeles;

det er i artikel 12, stk. 5, fastsat, at for perioden 1994-1999 anvendes 9 % af strukturfondenes forpligtelsesbevillinger til finansiering af interventioner, der iværksættes på Kommissionens initiativ i henhold til artikel 5, stk. 5, i nævnte forordning;

der præciseres i artikel 9, stk. 6, i nævnte forordning, at den støtte, som Fællesskabet yder under mål nr. 2 i de forskellige områder, der er nævnt i listen, planlægges og iværksættes for tre år ad gangen;

ifølge artikel 11 i Rådets forordning (EØF) nr. 4253/88 af 19. december 1988 om gennemførelsesbetemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (3), senest ændret ved forordning (EF) nr. 3193/94, kan en begrænset del af de disponible bevillinger til EU-initiativer under mål nr. 1, 2 og 5b vedrøre andre områder end dem, der er omhandlet i artikel 8, 9 og 11a i forordning (EØF) nr. 2052/88;

disse bevillinger må ikke medføre en nedsættelse af de beløb, der ved artikel 12, stk. 2, i forordning (EØF) nr. 2052/88 er tildelt støtteberettigede regioner under mål nr. 1; det er derfor hensigtsmæssigt at forbeholde mindst 9 % af støtten vedrørende mål nr. 2 til brug for EU-initiativerne;

den vejledende fordeling af forpligtelsesbevillingerne vedrørende mål nr. 2 for Østrig, Finland og Sverige er blevet vedtaget for perioden 1995-1999 som led i strukturpolitikkens gennemførelse i de nye medlemsstater;

følgelig er den vejledende fordeling for de enkelte medlemsstater, bortset fra Østrig, Finland og Sverige, vedrørende mål nr. 2 på 8 147 mio. ECU, udtrykt i 1996-priser, for perioden 1997-1999 -

VEDTAGET FØLGENDE BESLUTNING:

Artikel 1

De vejledende andele for de enkelte medlemsstater, bortset fra Østrig, Finland og Sverige, i henhold til artikel 12, stk. 4, første afsnit, i forordning (EØF) nr. 2052/88, for så vidt angår den støtte, der skal tildeles vedrørende mål nr. 2 for perioden 1997-1999, er angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. juli 1996.

På Kommissionens vegne

Monika WULF-MATHIES

Medlem af Kommissionen

(1) EFT nr. L 185 af 15. 7. 1988, s. 9.

(2) EFT nr. L 337 af 24. 12. 1994, s. 11.

(3) EFT nr. L 374 af 31. 12. 1988, s. 1.

BILAG

Vejledende fordeling af strukturfondenes forpligtelsesbevillinger på de enkelte medlemsstater vedrørende EU-støtterammerne/enhedsprogrammeringsdokumenterne for mål 2

1997-1999

>TABELPOSITION>